PROCEDURA ZA PODJELU HRANE U UVJETIMA COVID-19

U uvjetima uslijed epidemije COVID-19 provodit će se poseban režim serviranja i konzumacije obroka u školi.

Za učenike razredne nastave hrana će biti servirana i unaprijed podijeljena u porcije, te će se obroke dopremati ispred učionica i konzumirati u učionici. Prije i nakon jela važno je učenike uputiti na pravilnu higijenu ruku, pranjem ruku tekućom vodom i sapunom. Izbjegava se dijeljenje čaša, šalica, posuđa i pribora za jelo s drugim učenicima. Učenici će za vrijeme užine boraviti u svojoj učionici kako bi se u najvišoj mogućoj mjeri smanjio kontakt između učenika i nastavnika različitih razrednih odjeljenja.

Za učenike predmetne nastave užina će biti organizirana poslije drugog sata na način da će hrana na poslužavnicima biti unaprijed podijeljena u porcije i obroke za svaki razred, a nalaziti će se u blagovaonici. Dežurni učenik svakog razreda će, koristeći masku i prema utvrđenom smjeru kretanja, dolaziti u blagovaonicu po poslužavnik za svoj razred i isti odnijeti u učionicu gdje će obroci biti podijeljeni učenicima. Prije i nakon jela važno je učenike uputiti na pravilnu higijenu ruku. Prednost se daje pranju ruku tekućom vodom i sapunom. Ukoliko u učionici nije dostupna tekuća voda ruke see dezinficiraju dezinficijensom za ruke u količini 1-2 ml (jedan potisak). Izbjegava se dijeljenje čaša, šalica, posuđa i pribora za jelo s drugim učenicima. Učenici će za vrijeme užine boraviti u svojoj učionici kako bi se u najvišoj mogućoj mjeri smanjio kontakt između učenika i nastavnika različitih razrednih odjeljenja.